text: Кметът на Севлиево зарадва с подаръци деца и възрастни с увреждания | Gabrovo News
  Кметът на Севлиево зарадва с подаръци деца и възрастни с увреждания
  Кметът на Севлиево д-р Иванов посети Клуба на хората с увреждания за празника им днес – Международният ден на хората с увреждания, информира Мирела Ганчева от севлиевската общинска администрация. "Ние ще направим така, че да живеете в едни нормални условия и в едно общество, което не разграничава хората с увреждания, а напротив, помага им и ги поставя в място, което им се полага, а именно мястото на едни пълноценни граждани в нашето общество", заяви Иван Иванов.
  С пожелания да се стоплят през студените зимни дни кметът подари на членовете на клуба термокана, чай и кафе, с което те се почерпиха още днес. С богата програма от песни, стихотворения и много музикални изпълнения, хората с увреждания отпразнуваха своя празник.
  В 11.30 часа кметът откри детската площадка в Дневния център за деца и младежи с увреждания. Децата получиха нов DVD плейър и пакетче с лакомства за всяко от тях. По случай 3 декември възрастните хора от дома в с.Столът получиха миксер с пасатор, а хората с умствена изостаналост от дома в с.Батошево се сдобиха с нова микровълнова печка.
  Подобни теми:акцентДневния център за деца и младежи с уврежданияИван ИвановМеждународен ден на хората с уврежданияновиниСевлиево